gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu fr gu fr gu fr gu fr gu gu gu gu gu gu gu gu fr gu gu gu gu gu gu gu en en ca es es en en en en en en en es en gu gu gu gu gu gu gu gu gu gu en en gu gu gu en gu en en en en fr en en en en el gu en en gu gu gu gu gu gu gu gu gu gu gu gu en gu gu es en gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu en en en en en en en
ReadGujarati.com: ગીત ગાવું તો પ્રીતનું ગાવું – સં. રમેશ સંઘવી, સત્યમુનિ
પસંદ કરો પ્રથમ પાનું અનુક્રમણિકા – ટૂંકીવાર્તાઓ – નિબંધો – કાવ્યો અને પદ્ય – ગઝલો – અધ્યાત્મિક લેખો – હસો અને હસાવો – સાહિત્ય લેખો – બાળસાહિત્ય – અન્ય લેખો – પ્રકીર્ણ – ડાઉનલોડ – લેખ શોધો – મહિનાવાર લેખો – ગુજરાતીમાં લખો – ગુજરાતી કેલેન્ડર – આપનો લેખ મોકલાવો – આપનું યોગદાન સંપર્ક
[ લગ્નજીવન વિશેના સુંદર વિચારો, ગીતો, કાવ્યોના સમન્વયરૂપ પુસ્તક ‘ગીત ગાવું તો પ્રીતનું ગાવું’માંથી કેટલાક અંશો અત્રે સાભાર પ્રસ્તુત છે. રીડગુજરાતીને આ પુસ્તક ભેટ મોકલવા બદલ ‘ગૂર્જર પ્રકાશન’નો ખૂબ ખૂબ આભાર. પુસ્તક પ્રાપ્તિની વિગત લેખના અંતે આપવામાં આવી છે.]
[1] નવવિવાહિતને પત્ર – શ્રી માતાજી
તમારા દૈહિક જીવનમાં, ભૌતિક હેતુઓમાં એક બનવું, જીવનની સમસ્યાઓ, સફળતાઓ, પરાજય અને વિજયમાં સાથે મળીને ઝૂઝવું તે લગ્નનો પાયો છે એ તમે જાણો છો; પરંતુ એ પૂરતું નથી. સંવેદનાઓમાં એક બનવું, એક જ પ્રકારનો સૌંદર્યબોધ અને રસ હોય, સમાન બાબતોથી અભિભૂત થવું, એકબીજા દ્વારા અને એકબીજા માટે સંવેદના હોવી તે સારું છે; જરૂરી પણ છે, પરંતુ એ પૂરતું નથી.
તમારી ઊંડી લાગણીઓમાં એક બનવું, પારસ્પરિક સ્નેહ અને કોમળતા હોય જે જીવનના સૌ પ્રહરોમાં બદલે નહીં અને કંટાળો, ગુસ્સો અને નિરાશામાં પણ અકબંધ રહે, અને હંમેશાં દરેક પ્રસંગે ખુશ રહેવું, સાથે રહેવું અને પરસ્પરમાં સર્વ સંજોગોમાં શાંતિ, સમતા અને આનંદ મેળવવો તે સારું છે, ખૂબ જ સારું છે, અનિવાર્ય પણ છે; પરંતુ તે પણ પૂરતું નથી.
મનમાં એક રહેવું, તમારા વિચારોમાં સંવાદિતા હોય અને તે એકબીજાના પૂરક હોય. તમારા બૌદ્ધિક રસો અને શોધોમાં પરસ્પર ભાગ લેવો; ટૂંકમાં મનની પ્રવૃત્તિનો વિસ્તાર સાધીને બન્ને દ્વારા તેને વિશાળ અને સમૃદ્ધ બનાવવી એ સારું છે, તે સંપૂર્ણતઃ જરૂરી છે, પરંતુ એ પૂરતું નથી. આ બધાથી પર, ઊંડાણમાં, કેન્દ્રમાં અસ્તિત્વના શિખર પર પરમ સત્ય, સનાતન પ્રકાશ છે, જે જન્મ, દેશ, પર્યાવરણ, શિક્ષણ બધાંથી સ્વતંત્ર છે: તે જ આપણી નિયતિને ઘડે છે, તેની ચેતનામાં જ તમારે ઐક્ય સાધવાનું છે. આ અભીપ્સા અને ઊર્ધ્વગમનમાં એક રહેવું, આધ્યાત્મિક રાહ પર સમાન રીતે ડગ માંડવા તે જે સનાતન ઐક્યનું રહસ્ય છે.
[2] લગ્નસંબંધ દ્વારા ગૃહસ્થાશ્રમ સ્વીકારીને બંનેએ એકબીજાની ઉન્નતિમાં મદદ કરતાં રહીને, સાથે મળીને સમાજનાં કર્તવ્યો પાર પાડીને શ્રેય સાધવાનું છે. પેઢી દર પેઢી ચાલતા આવેલા અને વધતાં વધતાં આપણા સુધી આવી પહોંચેલા માનવતાના વારસાને વધારે પવિત્ર, વ્યાપક, ઉદાત્ત અને વૃદ્ધિગત કરી તેને આપણાં સંતાનમાં ઉતારી આપણી ભાવિ પેઢીને માનવતાના માર્ગમાં જન્મથી જ વધારે લાયક બનાવવા માટે તે છે. – કેદારનાથજી
[3] લગ્નભાવના માત્ર એકલા ભોગવિલાસ માટે નથી. એ તો તપશ્ચર્યા માટે છે. સમાજનું, દેશનું, પિતૃઓનું ઋણ અદા કરવા માટેનું એ ઉત્તમ સાધન છે. હૃદયથી શુદ્ધ સાત્વિક ભાવના કેળવીને આત્માના સ્વરૂપમાં એકબીજાને ઓળખીને જે જગતને ચરણે એકાદ બુદ્ધ ભગવાન, એકાદ ઈશુ ભગવાન, એકાદ શંકરાચાર્ય કે એકાદ જ્ઞાનદેવની ભેટ ધરશે, તેણે જગતની મોટી સેવા કરી લેખાશે. – પૂ. મોટા
[4] દરેક વ્યક્તિમાં સ્ત્રી-પુરુષનો અંશ હોવો જોઈએ; પણ તેથી પુરુષે કંઈ નકલી સ્ત્રી બનવાનું નથી, તેમ સ્ત્રીએ પુરુષની કાર્બનકૉપી બનવાની જરૂર નથી. સ્ત્રીમાં જ્યારે સ્ત્રીના ગુણોનો વિકાસ થાય છે, ત્યારે પુરુષના ગુણોના સંયોગથી એનું વ્યક્તિત્વ સંપન્ન થાય છે. એ જ રીતે પુરુષમાં જ્યારે પુરુષના ગુણોનો વિકાસ થાય છે, ત્યારે સ્ત્રીના ગુણોના સંયોગથી એનું વ્યક્તિત્વ સંપન્ન થાય છે. આવી સંયુક્ત વિભૂતિ એ ન તો અર્ધનારીશ્વર છે કે ન તો અર્ધનરેશ્વર છે; પણ તે સંપૂર્ણ નારીનરેશ્વર છે અને સ્ત્રી-પુરુષ સમાનતાનું પ્રતીક છે. – દાદા ધર્માધિકારી
(ક) સંબંધના મૂળમાં એ વાત પણ સમાયેલી છે કે : પુરુષ એકલો અધૂરો છે, તેમ સ્ત્રી પણ એકલી અધૂરી છે. પ્રકૃતિએ એકબીજાની પૂર્તિ માટે જ એકબીજાને ઘડ્યાં છે.
(ખ) એકબીજાનાં કાર્યો કે વ્યવહાર વિશે કહેવાપણું જણાય ત્યારે ટીકારૂપે કહેવા કરતાં, નિવેદનરૂપે જ કહેવું.
(ગ) ગમા-અણગમા અને રસ-રુચિ ભિન્ન હોવાનાં, પ્રેમયોગને આંચ ન આવે તેમ તેને મઠારવાનું કામ કરતા જ રહેવાનું છે.
(ઘ) બુદ્ધિને બોલતી બંધ કરીએ અને હૃદયની વાણીને વહેતી કરી તેમાં જો વહીએ તો કેટલીય સમસ્યાઓ પેદા જ ન થાય.
(ચ) જીવન પ્રત્યેનો વિધાયક દષ્ટિકોણ અને વ્યવહારોમાં ખુલ્લાપણું કદી ન છોડવાં.
(છ) તમારી આંખોમાંથી એકબીજા પ્રત્યે સદા અમી વરસજો અને વાણીમાં સ્નેહ નીતરજો.
(જ) સાદગીના સૌંદર્ય અને નિર્ભારપણાને જાણજો અને માણજો.
[6] ગૃહસ્થાશ્રમ = સત્ય + સેવા + સંયમ – વિનોબા ભાવે
હિંદુધર્મને હું જાણું છું તે મુજબ તેમાં કામવાસનાને ઘૃણિત માની નથી, નથી તેને દબાવવામાં આવી; પણ વાત તેનાથી ઊલટી છે. ‘ધર્માર્થકામાઃ સમમેવ સેવ્યાઃ’ ધર્મ, અર્થ, કામ એ ત્રણે પુરુષાર્થોનું સમાન સેવન કરવું જોઈએ. ધાર્મિક બનવા માટે પત્નીને સાથે રાખી વ્યવહાર કરવાનો હોય છે. અર્થ-પ્રાપ્તિમાંયે સમાન વ્યવહાર કરવાનો છે. એટલે કે જે ઉદ્યોગમાં તમે પડ્યા હો તેની તાલીમ પત્નીને પણ આપવી જોઈએ. તે જ પ્રમાણે કામમાં પણ સમાન વ્યવહારની વાત કહી છે.
[7] સ્ત્રી-પુરુષની બાબતમાં હૃદયનો વિનિમય એ બહુ જ સામાન્ય ઘટના છે- રોજ રોજ બને છે. છતાં એ દાન અને એનો સ્વીકાર કોઈ એક વ્યક્તિના જીવનમાં કેટકેટલા વિચિત્ર અને વિસ્મયજનક રંગોથી ઝળહળી ઊઠે છે ! યુગોયુગોથી એ મનુષ્યોનાં મનને ભીંજવે છે, અને છતાંયે એનો મહિમા ભુલાતો નથી કે ભૂંસાતોય નથી. એ અક્ષય સંપત્તિ આજે પણ માણસને મહાન બનાવે છે, બળવાન બનાવે છે, અકલ્પ્ય કલ્યાણની અવનવી સૃષ્ટિ સરજાવે છે. – શરદબાબુ
[8] હે પ્રભુ ! નાદાન પતિદેવોને પત્નીઓની ઝંખના જાળવવાની સદબુદ્ધિ આપજે અને રસોડાબદ્ધ પત્નીઓને પતિઓનાં અરમાનોને સમજવાની સન્મતિ આપજે અને હે પ્રભુ ! અમારી પછીની પેઢીને અમે વેઠ્યા તેવા વાસી અને બંધિયાર અત્યાચારોથી ઝટપટ મુક્ત કરજે. – ગુણવંત શાહ
[9] એક નિઃસહાય એકલવાયા વૃદ્ધનું સહેજ મલકીને અભિવાદન કરવું તે પ્રેમ છે, ખીલેલા મોગરા પાસે ક્ષણવાર ઊભા રહી બંધ આંખે તેની મહેક ઝીલવી તે પ્રેમ છે, પથ્થરની તપ્ત ભૂમિ પર તરફડતા અળસિયાને હળવેથી ઊંચકી શીળી માટીમાં મૂકવું તે પ્રેમ છે, વૈશાખી પૂનમની રાતે બુદ્ધની નિર્વ્યાજ કરુણાનું સ્મરણ કરવું તે પ્રેમ છે. ‘હું’ને જ્યારે વિસારે પાડવામાં આવે ત્યારે એ નીરવતામાં પ્રેમનું દિવ્ય વાદ્ય વાગી ઊઠે છે. – કુન્દનિકા કાપડિયા
[10] આપણો પુરુષજાતિનો ધર્મ એ રહ્યો છે કે સેવાભાવે લગ્ન કરીએ, વિલાસભાવે નહીં. પત્નીને ‘શ્રેયસી’ માનીએ ને બનાવીએ, ‘પ્રેયસી’ નહીં. બંને મળીને ગૃહસેવા કરીએ, કુટુંબસેવા કરીએ, સમાજસેવા કરીએ, સંસારસેવા કરીએ, સુપ્રજાને જન્મ આપીએ ને તે સમાજને ચરણે ધરીએ, પ્રજાને વાત્સલ્યભાવે ઉછેરીએ ને કેળવીએ, બ્રહ્મચર્ય પાળી સંયમિત જીવન જીવીએ અને ત્યાગવૃત્તિ, ભ્રાતૃભાવ, સમાનભાવ વગેરે કલ્યાણસાધક ભાવનાઓ પોતાનામાં અને પ્રજામાં કેળવીએ. – નરસિંહભાઈ ઈ. પટેલ
[કુલ પાન : 108. કિંમત રૂ. 150. પ્રાપ્તિસ્થાન : ગૂર્જર ગ્રંથરત્ન કાર્યાલય, રતનપોળનાકા સામે, ગાંધી માર્ગ, અમદાવાદ-1 ફોન : +91 79 22144663. ઈ-મેઈલ : goorjar@yahoo.com ]
Share this on WhatsApp
Email This Article ·  Print This Article ·  Save article As PDF ·   Subscribe ReadGujarati
« Previous આરોહી… – નીલમ દોશી
મનોમંથનની વાટે – નવનીત શાહ Next »
આ પ્રકારનું અન્ય સાહિત્ય:
હિંમતે મર્દા તો મદદે ખુદા – ડૉ.જનક શાહ અને શ્રીમતી ભારતી શાહ
(‘વિચારવિજ્ઞાન’ સામયિકમાંથી સાભાર) કટ્ટમ કટ્ટી કટોકટી… ઊંધી ચત્તી કટોકટી… રંગીલો સંસાર ગગનમાં, રંગીલો સંસાર… કોઈ લાલ વાદળી પીળો કોઈ શ્વેત કેસરી નીલો કોઈ સ્થિર, કોઈ અસ્થિર ને કોઈ હઠીલો… પતંગનો પરિવાર જગતમાં, પતંગનો પરિવાર… કોઈ ફસ્કી જાય, ને કોઈ રડે કોઈ ચડે એવો પડે ને કોઈ ગોથાં ખાય કોઈ લડે… પટ્ટાદાર, જાનદાર, મુંગદાર… આંકેદાર… ચોકડાદાર… કાગળ જેવી કાયામાં પણ માયાનો નહીં પાર… કોઈ કોઈને ખેંચી કાપે, કોઈના ઢીલ કોઈને સંતાપે કોઈ કપાતું આપોઆપે કોઈ કપાતું કોઈના પાપે કોઈ પતંગ પંડે પટકાતો ઊદ્દી, ખેંશિયો, ... [વાંચો...]
ખારી કૉફી ! – ડૉ. આઈ. કે. વીજળીવાળા
રદેશની એક હોટલમાં કોઈએ એક સરસ મજાની પાર્ટીનું આયોજન કર્યું હતું. હાજરી આપવાવાળા બધા બરાબર બનીઠનીને આવેલા હતા. એ બધામાં સાવ સામાન્ય દેખાવવાળો અને સાદાં કપડાંવાળો એક યુવાન પણ સામેલ થયો હતો. એ બિચારો એક ખૂણામાં આવેલા ટેબલ પાસે બેઠો બેઠો બધાને જોઈ રહ્યો હતો. કદાચ મનથી થોડીક લઘુતાગ્રંથિ અનુભવી રહ્યો હોય એવું પણ લાગતું હતું. એ આખી જ પાર્ટીનું મુખ્ય ... [વાંચો...]
સુખી જીવનનું રહસ્ય – શ્રી લલિતપ્રભ
દરેક મનુષ્યના અંતર્મનમાં ઈચ્છા હોય છે કે તે પોતાના જીવનમાં વધુમાં વધુ ખુશી મેળવી શકે. પ્રાર્થનાથી પૂજાસુધી અને વ્યવસાયથી ભોજનવ્યવસ્થા સુધી તેના દ્વારા જેટલાં પણ કાર્યો થાય છે, તે બધાં જીવનમાં સુખ અને ખુશી મેળવવાને જ અંબંધિત હોય છે. મનુષ્ય જન્મતી મૃત્યુ સુધી એની પળોજણમાં રહે છે કે જીવનમાં વધુમાં વધુ સગવડો કેવી રીતે પ્રાપ્ત થાય. તે એ વાત નથી ... [વાંચો...]
1 પ્રતિભાવ : ગીત ગાવું તો પ્રીતનું ગાવું – સં. રમેશ સંઘવી, સત્યમુનિ
Kalidas V. Patel { Vagosana } says:
March 28, 2013 at 9:55 am
સુંદર અને જીવનમાં ઉતારવા લાયક જીવન-સત્યો આપવા બદલ આભાર.
નં. ૨. ની છેલ્લી લીટીમાં અર્થ સ્પષ્ટ થતો નથી. મૃગેશભાઈ જરા જોઈ લેશોજી.
કાલિદાસ વ. પટેલ { વાગોસણા }
Click here to cancel reply.
Select language:   Gujarati   English   (Press F12 to change language) Show Keyboard
Notify me of follow-up comments by email.
Notify me of new posts by email.
* * * * *
Download First Issue Absolutely Free !!
Click Here for download page
રીડગુજરાતી : તેરમા વર્ષમાં મંગલ પ્રવેશ
શોપિંગ – મૃગેશ શાહ
ભગવાનની ખોજ – આશા વીરેન્દ્ર
વાત પરભામહારાજની… – મહેશ યાજ્ઞિક
રાષ્ટ્રશહીદોનાં સ્મારકમાં શરમ કેવી? – ડૉ. કુમારપાળ દેસાઈ
ગરમાળો, ગુલમોર અને ખખડેલું બસસ્ટોપ ! – રામ મોરી
વિધવા : પ્રથમ તો એક માણસ – સ્વાતિ બારોટ સિલ્હર
દો પલ કે જીવન સે એક ઉમ્ર ચુરાની હૈ… – રોહિત શાહ
મારી સાઇકલ – રમણ સોની
ભાઈ એન્ડ બા વીથ ગોડ એટ જી-મેલ ડોટ કોમ – રાહુલ શુક્લ
pritesh patel: wish u many many happy returns of the day...
Amrut Gosai: વાહ સ્વાતિબેન ….ખુબ સુન્દર રિતે સમાજ...
બટુક ઠુંમર: અદભુત, અવર્ણનિય અને અકલ્પનિય. ડો.એટલુ સરળ અને...
Vijay Panchal: Bau Saras… che….
Sheela Patel: Good story
NEELAM GUPTA: આ ને બચ્પન માટૅ લખો.સારી કવિઆ હે.
jigisha dave: Very nice story its really hart...
Darshan: 30/૩/1987 time 21ઃ00 birtha peels ઃ godhara...
Arvind Patel: અંતઃસપુરના. હું જયારે એમ માનુ કે બધું હું જ...
Keyur Patel: પૂરાણૉમા પણ વાર્તા છે જ કે દધિચીએ પોતાના...
રીડગુજરાતી પરના વિશેષ લેખો કે અન્ય અગત્યની માહિતી આપના ઈ-મેઈલ પર મેળવવા માટે અહીં આપનું ઈ-મેઈલ સરનામું લખીને જોડાઓ.(4500 થી વધુ વાચકો)
રીડગુજરાતી : તેરમા વર્ષમાં મંગલ પ્રવેશ
શોપિંગ – મૃગેશ શાહ
ભગવાનની ખોજ – આશા વીરેન્દ્ર
વાત પરભામહારાજની… – મહેશ યાજ્ઞિક
રાષ્ટ્રશહીદોનાં સ્મારકમાં શરમ કેવી? – ડૉ. કુમારપાળ દેસાઈ
રીડગુજરાતી વિશે : પ્રેસ વિભાગ
જીવન અંંતરંગ – લઘુનવલ (ભાગ ૨)
દિલ્હીનું અનોખું રવિવારી પુસ્તકબજાર.. દરિયાગંજ બુકમાર્કેટ – જીજ્ઞેશ અધ્યારૂ
જીવન અંંતરંગ – લઘુનવલ (ભાગ ૧)
This site is dedicated to Shrimad Bhagvat Mahapuran
Back to top ↑
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.